	[image: image1.wmf]
	FYLKESMANNEN I NORDLAND

	
	

	
	
	
	

	Saksbehandler og innvalgstelefon
	
	Vår dato
	Vår referanse
	Vår arkivkode

	Jørn Karlsen, 75 53 15 65
	
	04.09.2003
	2003/12765 
	433.52

	E-post: jorn.karlsen@fm-no.stat.no
	
	Deres dato
	Deres ref.
	

	
	
	01.09.2003
	
	


	Side 3 av 4



Aksel Skoglund




       
8114  Tollå

Fellingstillatelse på jerv i Beiarn kommune

Fylkesmannen viser til søknad om fellingstillatelse på jerv, mottatt på telefax 

2. september, og telefonsamtaler med Aksel Skoglund 1, 2, og 3. september, samt med Knut Sivertsen 4. september.  

Vedtak
Fylkesmannen i Nordland iverksetter med dette fellingstillatelse på én jerv i deler av Beiarn og Saltdal kommuner i tidsrommet fra og med 04.09.03 til og med 15.09.03.  

Dette vedtaket ble gitt muntlig 04.09.03.

Grunnlaget for avgjørelsen
Fellingstillatelsen er gitt i medhold av Lov om viltet av 29.05.81 og Forskrift av 30.06.00 om forvaltning av bjørn, jerv, ulv og gaupe, jf Direktoratet for naturforvaltnings (DN) brev av 06.06.03 der Fylkesmannen i Nordland er gitt myndighet til å forvalte betinget fellingstillatelse på 2 jerv innen en gitt tidsramme og under gitte vilkår. Én jerv er felt i Sørfold, slik at vi nå har myndighet til å forvalte én betinget fellingstillatelse.

Fellingstillatelse gis for å forhindre at jerv gjør skade på bufe og tamrein. Avgjørelsen skal bygge på en helhetsvurdering av skadenes betydning i forhold til behovet for vern av rovviltet. Ved avgjørelsen skal det særlig tas hensyn til: 

· Størrelse og sammensetning av vedkommende rovviltbestand

· Områdets betydning som beitemark

· Skadenes omfang og utvikling

· Potensialet for fremtidige skader

Bakgrunn og begrunnelse
Følgende forhold er vektlagt ved fellingstillatelsen:
Størrelse og sammensetning av jervbestanden
I følge Statens naturoppsyn (SNO) er det pr i dag registrert 13 sikre/sannsynlige ynglinger av jerv i Nordland i 2003. Endelig sluttvurdering vil foreligge 1. oktober. Totalt var det registrert en avgang på 14 jerv i fylket i løpet av jaktåret 2002/2003. I inneværende jaktår er det så langt registrert avgang av 2 jerv i fylket (i Sørfold og Hattfjelldal kommuner). Under lisensjakt 2002/03 ble det ikke felt jerv i Beiarn kommune.   

Områdets betydning som beitemark

Det er 2 sauebrukere som står bak søknaden, og oppgir at de har et avgrenset beiteområde. De har sluppet 265 dyr. Området inngår i en større beiterode på østsiden av Beiardalen med mange sauebrukere. 

Skadenes omfang og utvikling

SNO har registrert 7 lam med jerv som antatt/dokumentert skadevolder i Skoglunds besetning. Seks av kadaverne har blitt funnet den siste uka i august, og ett ble funnet 2. september. Skoglund oppgir at han mangler 10-15 lam og Sivertsen sier han mangler 3 lam. Skoglund oppgir tapene ut fra kodemerking og observerte mor/lam-grupper og tapene kan være noe høyere.

Forebyggende tiltak 
Det nærmer seg slutten av beitesesongen og nedsanking av sauene vil derfor være det mest egna og effektive forebyggende tiltaket. Den 3. september ga vi derfor muntlig tilsagn om at fôrkompensasjon ved tidlig nedsanking kan dekkes fram til 

10. september. Tilsagnet var avklart med leder i Kontaktutvalget for rovviltsaker i Nordland samme dag, da det er de som har vedtaksmyndighet ved fordeling av midler til forebyggende tiltak. Det er uklart om brukerne vil benytte seg av dette tilbudet. På telefon opplyser Sivertsen at det er vanskelig å sanke når det er løv på trærne og det er dårlig vær. Vi er av den oppfatning at tidlig sanking bør kunne la seg gjøre, og særlig når de selv sier at de anser tapssituasjonen som alvorlig. Vi vil derfor sterkt oppfordre til at sanking av sauene starter så raskt som mulig for å hindre videre tap. Selv om sanking starter nå, vil det imidlertid ta noen dager før alle dyra er nede. Ved fôrkompensasjon gis det 6,- kr pr dyr pr dag fram til 

10. september. Sistnevnte dato er basert på DNs brev av 02.04.03 om bruk av midler til forebyggende tiltak. Beregning av øvre ramme for tilskudd: 

265 dyr – 13 dyr (minimum savnet) = 252 dyr. 

Perioden fra og med 4. september til og med 10. september = 7 dager. 

Tilsagnsbeløpet blir da: 252 dyr * 6,- kr/dyr/dag * 7 dager = 10 584,- kr. Vi ber om muntlig tilbakemelding fra brukerne om de ønsker å utføre dette tiltaket for å hindre videre tap. Da det på slutten av beitesesongen er viktig for oss å ha en oversikt over disponible midler til forebyggende tiltak i fylket, ber vi om å få denne tilbakemeldingen senest 5. september.   

Konklusjon
Beiarn inngår i lisensområde N2 hvor Jervnemnda har åpnet for jakt på 2 dyr fra lisensjaktstart 1. oktober. Felles det jerv på skadefellingstillatelsen vil den belaste lisenskvoten for området. 

Tapsområdet inngår i et større område hvor Fylkesmannen ga skadefellingstillatelse på en jerv i vinter. Det ble ikke felt jerv på den tillatelsen. Fellingsforsøket ble hovedsaklig rettet mot Skjevlfjell-området. I følge rapport fra SNO benyttet jerv i Skjevlfjell også området hvor de registrerte tapene nå har skjedd. Tapene som brukerne oppgir nå er ikke særskilt store ift størrelsen på besetningene. De registrerte tapene til jerv har imidlertid hovedsaklig oppstått den senere tid, og erfaringsmessig skjer de største tapene sent i beitesesongen. Ut fra en vurdering av jervbestanden, og tapsutviklingen og potensialet for videre tap finner vi det riktig å gi fellingstillatelse.  
Vilkår

Fellingstillatelsen gis på følgende vilkår:

1. Fellingstillatelsen gjelder fra og med 4. september til og med 15. september 2003.

2. Tillatt område for felling er avgrenset slik: i vest Beiarelva, i øst Harodalselva, i nord veien fra Skytmark til Ramsgjelvatnet og stien videre derfra til Øvre Oksvatnet-Harodalselva, i sør Tollåga til Skulneset og stien videre derfra til Harodalselva. Området er basert på innspill fra saubrukerne. Fellingsforsøket skal etter beste evne rettes mot skadevoldende individ. Fellingsforsøket bør således styres ut fra hvor tapene har skjedd og hvor de eventuelt utvikler seg videre. Området kan bli fortløpende justert av Fylkesmannen dersom aktiviteten av jerv tilsier det.   

3. Fellingslaget består av:

Aksel Skoglund (fellingsleder)



Knut Sivertsen

Arne Skoglund

Ivan Johannessen

Fellingslaget kan justeres underveis av Fylkesmannen i samråd med fellingsleder. Alle som deltar på fellingslaget må være kjent med dette brevets innhold. Fellingsleder er ansvarlig for å gjøre dette brevet kjent for fellingslaget, samt å kontrollere at deltagerne har avlagt storviltprøve senest i 2002 ved jakt med rifle, og innbetalt jegeravgift for inneværende jaktår. Kun personer som er innmeldt og registrert hos Fylkesmannen kan delta på denne tillatelsen. Det bør være et begrenset antall deltagere av gangen, slik at man får et hensiktsmessig fellingsforsøk.  

4. Utført felling skal straks meldes til Fylkesmannen i Nordland og kommunen. Hos Fylkesmannen kan det på dagtid gis beskjed på telefon 75 53 15 80 og etter arbeidstid på mobil 948 11 746. Fellingsstedet skal kunne påvises. Fylkesmannen ønsker for øvrig å bli holdt løpende orientert om situasjonen underveis i fellingsforsøket.

5. Det stilles kr 15 000,- til rådighet til dekning av utgifter (ikke lønn). Kortfattet rapport (fellingsinnsats, aktivitet av jerv og erfaringer med fellingsforsøket), samt krav om refusjon sendes samlet til Fylkesmannen i Nordland innen 20. september 2003. 

6. Oppnevnte jegere plikter å utøve fellingsforsøket på en human og sikkerhetsmessig forsvarlig måte, jf Viltlovens § 19. Den/de som sårer jerv under forsøk på felling i henhold til tillatelsen, plikter å forvisse seg om at påskutt dyr er truffet og å gjøre det en kan for å få avlivet jerven. Fellingsleder eller eventuelt den som skadeskyter jerv skal uten opphold underrette Fylkesmannen, kommunen og nærmeste politimyndighet. Fylkesmannen avgjør hvordan det videre ettersøk skal ledes. Medlemmene i det oppnevnte fellingslaget skal uten godtgjørelse, såfremt annet ikke er avtalt med Fylkesmannen, bistå forvaltnings- eller politimyndighet i det videre ettersøk.

7. Ved felling av jerv skal det benyttes våpen og ammunisjon godkjent for storviltjakt, jf Forskrift av 22.03.02 om utøvelse av jakt og fangst. Haglegevær er også tillatt ved jakt på jerv.

8. Jerv som blir felt på denne tillatelsen er viltfondets eiendom. Ingen kan derfor på noen måte gjøre seg nytte av felt jerv uten nærmere samtykke fra DN. Uttak av innvoller og flåing av jerv må ikke skje. Felt jerv skal så raskt som mulig bringes til NINA, Tungasletta 2, 7485 Trondheim. Kontaktperson er Frode Holmstrøm. 

9. Dersom det er ønskelig å bruke løs hund i forbindelse med fellingsforsøket har DN gitt dispensasjon etter Viltlovens § 52, siste ledd. Dersom det anses nødvendig å bruke dispensasjonen, må nødvendige tillatelser etter bufeloven og reindriftsloven i så fall innhentes av fellingsleder. 

10. Fellingsforsøk stanses ved fellingstillatelsens utløp, eller hvis Fylkesmannen av andre årsaker finner å måtte stoppe fellingsforsøket.

Saksopplysninger
Vi ønsker å gjøre litt nærmere rede for saksbehandlingen i dette tilfellet. Søknader om skadefellingstillatelse er noe vi bestreber å behandle raskt. For å kunne ta stilling til sakene raskt er vi imidlertid avhengig av at opplysninger om tap blir gitt raskt til oss. Opplysninger om savna dyr, utover registrerte kadaver, være viktig informasjon når man skal vurdere en søknad om felling. Vi ba om å få en slik vurdering både den 1. og 2. september. Det var imidlertid først i dag at vi fikk et anslag over tapene fra begge brukerne. Det var også først i dag at vi fikk forslag til fellingslag og fellingsområde, som vi ba om for to dager siden.       

Dette vedtaket blir ikke kunngjort utover DNs og Fylkesmannens sider på internett og ved utsendelse til adressatene på kopilista. 

Avgjørelsen kan påklages innen 3 uker etter mottatt brev. Klagen skal angi det vedtak som det klages over, og den eller de endringer som ønskes. Klagen skal sendes til Fylkesmannen i Nordland, Statens hus, 8002 Bodø. 

	Med hilsen

Tore Vatne (e.f.)

seksjonsleder
	Jørn Karlsen

rovviltkonsulent


Vedlegg: 

Klageskjema

Kopi u/vedlegg: 

Direktoratet for naturforvaltning, 7485 Trondheim 

Beiarn kommune, Pb 25, 8118 Moldjord

Lensmannen i Beiarn og Skjerstad, Pb 10, 8118 Moldjord

Kontaktutvalget for rovviltsaker i Nordland (etter liste)

Fylkesmannen i Finnmark, Damsvn 1, 9815 Vadsø

Fylkesmannen i Troms, Postboks 6105, 9291 Tromsø

Fylkesmannen i Nord-Trøndelag, Postboks 2534, 7734 Steinkjer

Jervnemnda for Nord-Norge v/leder John Helge Steinnes, 9042 Laksvatn

Rovviltkontakt Geir Heggmo, 8114 Tollå
	Statens hus
	Miljøvernavdelingen
	Elektronisk postadresse

	Postadresse: 8002 Bodø
	Postadresse: som Statens hus
	postmottak@fm-no.stat.no

	Kontoradresse: Moloveien 10
	Kontoradresse: som Statens hus
	

	Telefon: 75 53 15 00
	Telefon: 
	Internett-adresse

	Telefaks: 75 52 09 77
	Telefaks: 75 53 16 80
	http://www.fylkesmannen.no/nordland

